text: সম্রাটকে নিয়ে কাদের: একটু অপেক্ষা করুন - BanglareaderBanglareader Bangla Reader | Breaking news, Politics, Travel, Sports
  সম্রাটকে নিয়ে কাদের: একটু অপেক্ষা করুন
  রবিবার, ২৯ সেপ্টেম্বর, ২০১৯ ০৮:২৩:৩০ অপরাহ্ন
  ক্যাসিনো সম্রাট হিসেবে খ্যাত ঢাকা মহানগর দক্ষিণ যুবলীগের সভাপতি ইসমাইল হোসেন সম্রাটের বিষয়ে শিগগিরই জানা যাবে বলে জানিয়েছেন আওয়ামী লীগের সাধারণ সম্পাদক ও সেতুমন্ত্রী ওবায়দুল কাদের।
  আজ রবিবার রাজধানীর বিমানবন্দর সড়কের শহীদ রমিজ উদ্দিন ক্যান্টনমেন্ট কলেজের সামনে আন্ডারপাস নির্মাণ প্রকল্পের কাজের অগ্রগতি দেখার পর এই কথা জানান তিনি।
  ক্যাসিনো সম্রাট যুবলীগ নেতা ইসমাইল হোসেনকে গ্রেপ্তারের বিষয়ে ওবায়দুল কাদের বলেন, আমার মনে হয় এ ব্যাপারে বলার অথোরিটি তার (স্বরাষ্ট্রমন্ত্রী)। স্বরাষ্ট্রমন্ত্রী যা বলেছেন, সেটার ওপর বিশ্বাস রাখুন প্লিজ, ওয়েট অ্যান্ড সি। শিগগিরই জানতে পারবেন।
  বিএনপির মন্ত্রী ও সংসদ সদস্যের সম্পদের হিসাব চাওয়ার যে দাবি জানিয়েছে তা নিয়ে কাদের বলেন, বিএনপি নেতাদের সম্পদের তথ্যও বের করা হবে। কে কত টাকার মালিক, তারা ক্ষমতায় থাকতে যে সম্পদ আহরণ করেছেন, সেই হিসাবও প্রকাশ করা হবে।
  সড়ক পরিবহন আইন সংশোধন নিয়ে সেতুমন্ত্রী বলেন, এ ধরনের কোনো উদ্যোগ নেওয়া হয়নি। আইনমন্ত্রী ও স্বরাষ্ট্রমন্ত্রীকে ব্যাপারটি দেখতে বলা হয়েছিল। তারা এ ধরনের কোনো প্রস্তাব দেননি।
  এছাড়া সংশোধনের ব্যাপারে তিনি কিছু জানেন না। মন্ত্রণালয় এ ধরনের কোনো উদ্যোগ নেননি বলেও জানান ওবায়দুল কাদের।
  সম্রাটের ক্যাসিনোতে 'অল ইন' জুয়া খেলা চলতো
  রাজধানী ঢাকার ক্যাসিনো জগতের সম্রাট হিসেবে পরিচিত ঢাকা মহানগর দক্ষিণ যুবলীগের সভাপতি ইসমাইল হোসেন সম্রাট যে কিনা আরেক ক্যাসিনো ব্যবসায়ী খালেদ মাহমুদ ভূইঁয়ার ভাগীদার ও গুরু। ইসমাইল হোসেন সম্রাটের অফিস কাকরাইলে রাজমণি সিনেমা হলের উল্টোপাশে। সেখানেই গভীর রাতে চলে ভিআইপিদের... আরও পড়ুন